Nos J., Dei gratia Matisconensis episcopus, notum facimus universis presentibus et futuris, quod nos et nobilis vir dominus Eustachius de Milliaco, miles, baillivus Matisconensis, anno Domini Mº CCº LXº IIIº, die martis post quindenam beati Johannis Baptiste, ad domum Berziaci ville venimus loqui cum venerabili patre Y., Dei gratia abbate Cluniacensi et ibi cum eodem spaciari, comedere et prandentes a predicto domino abbate instantissime invitati; unde vestra noscat universitas quod nos nolumus quod ex ista invitatione in dicta domo a nobis et successoribus nostris procuratio in posterum valeat vendicari et dicte domui et ecclesie Cluniacensi prejudicium propter hoc generari. In cujus rei testimonium presentibus litteris sigillum nostrum duximus apponendum. Datum et actum anno et die predictis.